
	PJESA 1: PËRMBLEDHJE EKZEKUTIVE  
(Maksimumi 2 faqe)


	PËRKUFIZIMI I PROBLEMIT
Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë? 

Shqipëria është pjesë e Forumit Global mbi Transparencën dhe Shkëmbimin e Informacionit për Qëllime Tatimore (“Global Forum on Transparency and Exchange of Information for Tax Purposes”). Forumi Global është organizimi më i gjerë ndërkombëtar në fushën e shkëmbimit të informacionit për qëllime tatimore në luftën kundër evazionit fiskal, i mbështetur nga G20. Produkti më i rëndësishëm i Forumit Global është Raporti i Rishikimit (“Peer Revieë”). Raporti i rishikimit hartohet për çdo vend pjesëmarrës dhe përfshin vlerësimin e kujdesshëm të kuadrit ligjor dhe rregullator, si dhe praktikave të përdorura për shkëmbimin e informacionit tatimor në fushën e tatimeve. 
Pas vlerësimit të kuadrit ligjor dhe rregullator, Shqipëria është vlerësuar nga Forumi Global për fazën e dytë, e cila lidhet me zbatimin e standardeve në praktikë, ku është sugjeruar hartimi i akteve ligjore primare dhe sekondare për zbatimin e shkëmbimit automatik të informacionit ndërmjet vendeve, të cilat kanë nënshkruar marrëveshjen shumëpalëshe.
Nisur nga fakti që ky është një proçes që do të kryhet për herë të parë në Shqipëri, nuk ka pasur bazë ligjore për zbatimin e tij.
Për sa më sipër, për të kryer shkëmbimin automatik të informacionit të llogarive financiare është i domosdoshëm krijimi i bazës ligjore për të bërë të mundur zbatimin e këtij detyrimi. 


	OBJEKTIVAT
Cilat janë objektivat dhe efektet e synuara të propozimit?

Objektivat e propozimit janë:

a) të krijohet një mjet efikas për realizimin e shkëmbimit automatik të informacionit, në zbatim të Standardit të Përbashkët të Raportimit dhe Marrëveshjes Shumëpalëshe të Autoritetit Kompetent për Shkëmbimin Automatik të Informacionit të Llogarive Financiare të miratuar me Vendimin e Këshillit të Ministrave nr. 178, datë 09.03.2016;

b) të garantohet mbledhja e inforaportimit të Institucioneve Financiare Raportuese për mbledhjen dhe raportimin e informacioneve të caktuara financiare pranë Autoritetit Kompetent, në përputhje me Standardin e Përbashkët të Raportimit;

c) të përcaktohen termat dhe kushtet e përgjithshme që lidhen me grumbullimin, përpunimin, përditësimin, bashkëveprimin, përqasjen, ruajtjen, përdorimin dhe arkivimin e informacionit në lidhje me Shkëmbimin Automatik të Informacionit të Llogarive Financiare në çështjet tatimore;

d) të përcaktohen detyrat dhe kompetencat e autoritetit kompetent për të siguruar zbatimin efektiv dhe përputhshmërinë me Standardin e Përbashkët të Raportimit, duke përfshirë marrjen dhe përdorimin e informacionit.


	OPSIONET E POLITIKAVE
Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.

Opsionet e diskutuara janë:
Opsioni 0 (status quo): të vijohet me kuadrin ekzistues ligjor. 
Opsioni 1: Hartimi i një ligji të ri. 
Opsioni nr. 2: Ndryshimi i ligjit aktual, ligji nr. 9920 date 19.05.2008 Per procedurat tatimore ne Republiken e Shqiperise . 



	ANALIZA E NDIKIMEVE
Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.

Kosto e përafërt e parashikuar për buxhetin e shtetit për zbatimin e kësaj politike është afërsisht 45 000 000 lekë implementimi i sistemit të informacionit që do të mundësojë shkëmbimin automatik të informacionit tatimor dhe 15 000 000 lekë mirëmbajtja e këtij sistemi informacioni. Kostoja e mirëmbajtjes parashikohet të jetë e vijueshme deri në amortizimin e plotë të këtij sistemi. Kjo kosto është marrë nga vende të ngjashme të cilat kanë implementuar këtë sistem të shkëmbimit të informacionit. 

Lidhur me subjektet raportuese, kanë një ndikim financiar minimal në përiudhën në vijim që nuk mund të përllogaritet për shkak të natyrës së këtij ligji, gamës së gjerë të subjekteve raportuese, llojit të masave shtesë të kërkuara, etj.

Ndikimet për institucionet financiare raportuese kanë të bëjnë me koston administrative lidhur me identifikimin e llogarive të raportueshme të mbajtura nga personat raportues duke zbatuar rregullat e verifikimit të duhur/vigjilences së duhur (due diligence), mbledhjen e informacionit të raportueshëm edhe raportimin automatik të tij brenda një afati të caktuar. Pasja e një standarti të përbashkët raportimi në përputhje me përqasjen e FATCA ka bërë të mundur rritjen e eficenses dhe reduktimin e kostos se institucioneve financiare.


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.

Opsioni i preferuar është zgjedhur opsioni nr. 1.

Opsioni i zgjedhur është e vetmja mundësi për të përmbushur qëllimin për krijimin e një kuadri rregullator unifikues në fushën e shkëmbimit automatik të informacionit, si dhe për zbatimin e marrëveshjes së sipërpërmendur. Hartimi i një ligji të ri, meqenëse kemi të bëjmë me një procedurë krejtësisht të re,  është i domosdoshëm për të bërë të mundur zbatimin e shkëmbimit automatik të informacionit të llogarive financiare dhe do të rregullonte më së miri fushat e veçanta që kërkojnë rregullim të ri ligjor.

Opsioni për hartimin e një ligji të ri gjithëpërfshirës, me të cilat do të zbatohen shumica e elementeve të këtij projekti ka dhe përparësitë si vijon:
- Ligji i ri përmban një strukturë të qartë dhe është i kuptueshëm për të gjithë subjektet e ketij projekti i cili do te sjelle lehtesira ne zbatimin e tij.

Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):

	Viti 2019
	Viti 2020
	Viti 2021

	45 000 000 
	15 000 000 
	15 000 000

	
	
	




	

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)

Projektligji është hartuar me kontribut kryesor të Drejtorisë së Përgjithshme të Tatimeve, me asistencën e ekspertëve nga administrata tatimore italiane (Agenzia delle Entrate), në kuadër të projektit për Shkëmbimin Automatik të Informacionit, financuar nga Agjencia Italiane për zhvillim dhe Bashkëpunim, si dhe asistencën e ekspertit nga OECD. Projektligji është hedhur për konsultim në regjistrin elektronik të konsultimeve publike, si dhe në faqen zyrtare të Ministrisë së Financave dhe Ekonomisë. 


	ZBATIMI DHE MONITORIMI
Si do të organizohen zbatimi dhe monitorimi?

Zbatimi i opsionit të preferuar do të kryhet nga Drejtoria e Përgjithshme e Tatimeve, monitoruar nga Ministria e Financave dhe Ekonomisë. 
Këshilli i Ministrave do të miratojë akt nënligjor për sigurimin e zbatimit efektiv të  këtij projektligji. 





	PJESA 2: BAZA KRYESORE E ANALIZËS DHE E PROVAVE 


[bookmark: _Toc506919731]
Historik
· [bookmark: _Toc506919732]Jepni kontekstin e politikës

Duke qenë se bota është bërë gjithmonë e më e globalizuar, është më e lehtë për të gjithë tatimpaguesit që t’i bëjnë, mbajnë dhe menaxhojnë investimet nëpërmjet institucioneve financiare jashtë vendeve të tyre të rezidencës. Sasi të mëdha parash mbahen “offshore” dhe mbeten të patatuara deri në atë masë që tatimpaguesit nuk arrijnë të përmbushin detyrimet tatimore në juridiksionin e tyre të origjinës. Evazioni tatimor përmes “offshore” është një problem serioz për juridiksionet në të gjithë botën, qofshin vende të OECD-së ose jo, të vogla dhe të mëdha, të zhvilluara dhe në zhvillim. Shtetet kanë një interes të përbashkët në ruajtjen e integritetit të sistemeve të tyre tatimore. Bashkëpunimi ndërmjet administratave tatimore është  thelbësor  në  luftën  kundër  evazionit  fiskal  dhe  në  mbrojtjen  e integritetit të sistemeve tatimore. Një aspekt kyç i këtij bashkëpunimi është shkëmbimi i informacionit. Duke  filluar  nga  viti  2012,  interesi  politik  u  fokusua  gjithashtu  mbi mundësitë e ofruara nga shkëmbimi automatik i informacionit. Më 19 prill 2013, Ministrat e Financës së G20-ës dhe Guvernatorët e Bankave Qendrore e miratuan shkëmbimin automatik si standardin e ri të pritshëm.

Deri në muajin maj të vitit 2014, mbi 60 juridiksione jane angazhuar për të vënë menjëherë në zbatim Standardin e Përbashkët të Raportimit, duke përfshirë përkthimin e tij në legjislacionin e brendshëm. Gjithashtu, 44 juridiksione kanë rënë dakord për një axhendë të përbashkët për zbatimin e Standardit. Shqipëria ka nënshkruar Marrëveshjen Model Shumëpalëshe të Autoriteteve Kompetente më 29 Tetor 2014, në zbatim të nenit 6 “Shkëmbimi Automatik i Informacionit” të Konventës për Ndihmën Administrative të Ndërsjelltë në Çështjet Tatimore, të cilën Shqipëria e ka miratuar me Ligjin nr. 146/2013, datë 6.05.2013. Në zbatim të këtij neni të Konventës, nënshkrimi i Marrëveshjes Model Shumëpalëshe të Autoriteteve Kompetente angazhon Shqipërine për zbatimin e  shkëmbimit automatik të informacionit në fund të vitit 2018, për të pasur kohë në dispozicion për krijimin e bazës ligjore dhe infrastrukturës së nevojshme për zbatimin e saj.


Problemi në shqyrtim

· Përshkruani natyrën e problemit.
· Identifikoni shkaqet e problemit.
· Përshkruani shtrirjen e problemit.
· Identifikoni grupet e prekura nga ky problem - qeveria / biznesi / shoqëria civile / qytetarët.
· Vlerësoni nëse problemi mund të trajtohet ose jo përmes një ndryshimi të politikave.


Aktualisht mungon një kuadër rregullator në fushën e shkëmbimit automatik të informacionit. 
Vendet nënshkruese ose ndryshe të quajtura Grupi i Adaptuesve të Hershëm, duke ditur se evazioni tatimor mund të trajtohet në mënyrë efektive vetëm në nivel global, janë angazhuar nëpërmjet marrëveshjes për miratimin e një standardi të vetëm e të ri global, për shkëmbimin automatik të informacionit të tatimpaguesit dhe zbatimin e njëjtë dhe efektiv të këtij standarti; Për përmbushjen e kësaj detyre nevojiten nje sistem i cili te shkembeje te dhena konfidenciale ndermjet administrates tatimore te tatimpaguesit/individit te vendit burim ne administraten tatimore te tatimpaguesit/individit ne vendin e qendrimit sipas Standardit te Perbashkët të Raportimit (CRS) .

Sipas standardit të ri global, një gamë e gjerë e informacionit do të shkëmbehet mbi llogaritë offshore, duke përfshirë bilancet e llogarive dhe të pronësisë së dobishme. 

Krijimi i një kuadri të ri ligjor në fushën e shkëmbimit automatik të informacionit do të ndihmojë në çrrënjosjen e krimit të evazionit fiskal dhe trajtimin e mashtrimit fiskal. 

Qeveria duke pasur më shumë informacion, do ketë më shumë mundësi objektive që nëpërmjet shkëmbimit të këtij informacioni, në rastet e konstatimit të evazionit fiskal të marrë masat për parandalimin dhe shmangien e tij. 

Kjo pasi, në situatën aktuale mungesa e një kuadri rregullator, i cili bën të mundur shkëmbimin automatik të informacionit, bën që veprime të tilla nga ana e evazorëve të zvogëlojnë të ardhurat publike, të dobësojnë besimin në drejtësinë e sistemit tatimor si dhe të rrisin barrën mbi tatimpaguesit e ndershëm. 

Ky problem mund të trajtohet vetëm me krijimin e bazës ligjore për të bërë të mundur zbatimin e shkëmbimit automatik të informacionit të llogarive financiare.

Grupet të cilat do të preken nga ky problem janë qeveria, biznesi dhe shoqëria civile. Evazioni tatimor i offshoreve është një problem serioz për cdo shtet pjesë e OECD apo jo, i vogël apo i madh. Të gjitha shtetet kanë një interes të përbashkët në mbajtjen e integritetit të sistemit tatimor. Evazioni fiskal eshte mospagim i detyrimeve tatimore që rrjedhin nga ligji. Ai ka një efekt shkatërrues ndaj politikës fiskale të qeverisë duke i shkaktuar Shtetit një humbje jo të vogël nga të ardhurat fiskale të tij. Gjithashtu, veprimtaria e evazorëve jo vetëm zvogëlon të ardhurat publike, por dhe dobëson besimin në drejtësinë e sistemit tatimor, si dhe rrit barrën mbi tatimpaguesit e ndershëm.

Llogaritë e raportueshme përfshijnë llogari të mbajtura nga individët dhe subjektet (ku përfshihen  trustet dhe  fondacionet),  dhe standardi përfshin kërkesën e shikimit përtej subjekteve Pasive për të raportuar mbi personat përkatës kontrollues.

Institucionet  financiare  që  mbulohen  nga  standardi  përfshijnë institucionet e kujdestarisë, institucionet depozituese, subjektet e investimit dhe shoqëritë e sigurimeve të specifikuara,  me përjashtim të rasteve kur ato paraqesin  një  rrezik  të  ulët të  përdorimit për  shmangie  të  tatimeve  dhe përjashtohen nga raportimi.

[bookmark: _Toc506919734]Arsyeja e ndërhyrjes 

· Shpjegoni pse qeveria planifikon të ndërhyjë dhe pse është e nevojshme.
· Shpjegoni se çfarë shpreson të trajtojë qeveria nëpërmjet kësaj ndërhyrjeje.
· Identifikoni shkallën e ndërhyrjes së qeverisë që nevojitet për të trajtuar problemin.
· Shpjegoni se si i mbështet kjo ndërhyrje objektivat e nivelit të lartë të qeverisë.
· Rendisni punën ekzistuese që është realizuar tashmë.

[bookmark: _Toc506919735]Nevoja për të ndërhyrë ka lindur nga nënshkrimi i Marrëveshjes Model Shumëpalëshe të Autoriteteve Kompetente, në zbatim të nenit 6 “Shkëmbimi Automatik i Informacionit” të Konventës për Ndihmën Administrative të Ndërsjelltë në Çështjet Tatimore, të cilën Shqipëria e ka miratuar me Ligjin nr. 146/2013, datë 6.05.2013. Në zbatim të këtij neni të Konventës, nënshkrimi i Marrëveshjes Model Shumëpalëshe të Autoriteteve Kompetente angazhon vendet nënshkruese për zbatimin e shkëmbimit automatik të informacionit në fund të vitit 2017 ose në fund të vitit 2018. Shqipëria u angazhua në këtë marrëveshje për shkëmbim automatik të informacionit në fund të vitit 2018, për të pasur kohë në dispozicion për krijimin e bazës ligjore dhe infrastrukturës së nevojshme për zbatimin e saj. Gjithashtu, Shqipëria që prej muajit nëntor të vitit 2012 është pjesë e Forumit Global mbi Transparencën dhe Shkëmbimin e Informacionit për Qëllime Tatimore (“Global Forum on Transparency and Exchange of Information for Tax Purposes”).

Nëpërmjet kësaj ndërhyrjeje synohet të realizohet Shkëmbimi Automatik i Informacionit të llogarive financiare, me vendet pjesëmarrëse në marrëveshje. Objektiv i lartë dhe i përhershëm i qeverisë është lufta kundër evazionit fiskal. Ndërhyrja e qeverisë është e një natyre thelbësore.  Sistemi i shkëmbimit automatik të informacionit do të rrisë të ardhurat, do të evitojë shmangien dhe evazionin fiskal, do të ofrojë kontrollimin më të mire të zbatimit të marrëveshjeve të taksimit të dyfishtë, verifikimi i të ardhurave të tatimpaguesve etj. Përfitimet e investimit te ketij sistemi jane afatgjata.

Sistemi i shkëmbimit automatik të informacionit do të funksionojë si një transmetim sistematik dhe periodik i të dhënave të tatimpaguesit nga ana e vendit burim në vendin e qëndrimit, në të cilën perfshihen shkëmbimi i informacionit të llogarive financiare, institucionet financiare që duhet të raportojnë, llojet e ndryshme të llogarive dhe tatimpaguesve, si dhe procedurat e përbashkëta që duhet të ndjekin institucionet financiare. 

Në bazë të standarteve ndërkombëtare informacioni që do të shkëmbehet në kuadër të këtij projekti duhet jetë i vlefshëm, i aksesueshëm dhe konfidencial. 

Puna kryesore e bërë deri tani ka të bëjë me ngritjen e grupit të punës, i cili është asistuar nga ekspertë të administratës tatimore italiane (Agenzia delle Entrate), si dhe nga një ekspert i OECD, në kuadër të projektit për Shkëmbimin Automatik të Informacionit nëpërmjet financimit nga Agjensia Italiane për zhvillim dhe bashkëpunim.


Objektivi i politikës

· Vendosni objektiva që korrespondojnë me problemin dhe shkaqet e tij.
· Sigurohuni që objektivat janë specifikë, të matshëm, të arritshëm, realë dhe në kohë.


Objektivat e propozimit janë:
a) Të krijohet një mjet efikas për realizimin e shkëmbimit automatik të informacionit, në zbatim të Standardit të Përbashkët të Raportimit dhe Marrëveshjes Shumëpalëshe të Autoritetit Kompetent për Shkëmbimin Automatik të Informacionit të Llogarive Financiare të miratuar me Vendimin e Këshillit të Ministrave nr. 178, datë 09.03.2016;
b) Të garantohet mbledhja e inforaportimit të Institucioneve Financiare Raportuese për mbledhjen dhe raportimin e informacioneve të caktuara financiare pranë Autoritetit Kompetent, në përputhje me Standardin e Përbashkët të Raportimit;
c) Të përcaktohen termat dhe kushtet e përgjithshme që lidhen me grumbullimin, përpunimin, përditësimin, bashkëveprimin, përqasjen, ruajtjen, përdorimin dhe arkivimin e informacionit në lidhje me Shkëmbimin Automatik të Informacionit të Llogarive Financiare në çështjet tatimore;
d) Të përcaktohen detyrat dhe kompetencat e autoritetit kompetent për të siguruar zbatimin efektiv dhe përputhshmërinë me Standardin e Përbashkët të Raportimit, duke përfshirë marrjen dhe përdorimin e informacionit.


Përshkrimi i opsioneve të shqyrtuara

· Përshkruani opsionin e status quo-së. 
· Identifikoni dhe përshkruani të gjitha opsionet e politikave që keni marrë parasysh.
· Shpjegoni se si janë zgjedhur opsionet e renditura.  

Opsioni 0 (status quo) Pra vijimi i gjendjes ekzistuese: Ligji nr. 9920, datë 19.05.2008 “Për procedurat tatimore në Republikën e Shqipërisë” nuk është në standartet nderkombetare të vendosura për shkembimin automatik të informacionit. Ja pse vijimi i status quo- së është i dëmshëm për ekonominë e vendit, pasi nuk ofron asnjë kuadër rregullator unifikues për të ndihmuar në luftën kundër evazionit fiskal nëpërmjet shkëmbimit të informacionit.

Opsioni nr. 1 Miratimi i një ligji të ri : Hartimi i një ligji të ri, është një mundësi për të përmbushur qëllimin për krijimin e një kuadri rregullator unifikues në fushën e shkëmbimit automatik të informacionit. Ky proces është i domosdoshëm për të bërë të mundur zbatimin e shkëmbimit automatik të informacionit të llogarive financiare në përputhje me Standartin e Përbashkët të Raportimit. 

Opsioni 2:  Ndryshimi i Ligjit aktual nr. 9920, datë 19.05.2008 do të sillte ndryshime në disa nene për t’ju pershtatur standardit të përbashket të raportimit duke ndryshuar strukturën e ligjit dhe, duke shtuar dispozita në tekstin e ligjit ekzistues. Kjo do ta dëmtonte strukturën e tij dhe këto ndryshime ligjore do të rezultonin të paqarta dhe të veshtira për t’u kuptuar nga publiku, si dhe të vështira për t’u zbatuar nga subjektet e detyruara për zbatimin e këtyre detyrimeve. 



Vlerësimi i opsioneve/analizimi i ndikimeve

· [bookmark: _Hlk506916825]Identifikoni se kush preket.
· Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta
· Për ndikimet e drejtpërdrejta:
 
· Përshkruani nga ana cilësore ndikimet e drejtpërdrejta mbi grupet e prekura.
· Analizoni nga ana sasiore ndikimet më të rëndësishme të drejtpërdrejta.
· Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).
· Analizoni ndikimin mbi ndërmarrjet e vogla dhe të mesme.

· Për ndikimet jo të drejtpërdrejta:

· Përshkruani nga ana cilësore ndikimet jo të drejtpërdrejta mbi grupet e prekura.
· Analizoni ndikimin mbi konkurrencën.  

· Diskutoni kufizimin e analizës:

· [bookmark: _Hlk506917230]Jepni supozimet në të cilat janë bazuar parashikimet dhe risqet, të cilave ato u nënshtrohen.
· Tregoni sa të forta, të pavarura dhe të rëndësishme janë provat që mbështesin supozimet.
· Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.

· Përmblidhni vlerësimin e opsioneve:
 
·  Paraqisni një pasqyrë përmbledhëse të të gjitha ndikimeve të opsioneve të analizuara.
· Shpjegoni se si ndikimet e të gjitha opsioneve të analizuara krahasohen me njëra-tjetrën.
· Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni). 

[bookmark: _Toc506919738]
Grupe të cilat do të preken nga kjo politikë janë Institucionet Financiare Raportuese dhe Personat Raportues. 

Institucioni Financiar raportues do të jetë çdo Institucion Financiar në Republikën e Shqipërisë që nuk është një Institucion Financiar Jo-Raportues. 

Ndikimet për institucionet financiare raportuese kanë te bejne me koston administrative lidhur me identifikimin e llogarive të raportueshme te mbajtura nga personat raportues duke zbatuar rregullat e verifikimit te duhur/vigjilences se duhur (due diligence), mbledhjen e informacionit te raportueshem edhe raportimin automatik te tij brenda nja afati te caktuar. Pasja e një standardi të përbashkët raportimi në përputhje me përqasjen e FATCA (Foreign Account Tax Compliance Act) ka bërë të mundur rritjen e eficensës dhe reduktimin e kostos së institucioneve financiare.

Për sa i përket subjekteve raportuese, ato kanë një ndikim financiar minimal në periudhën në vijim që nuk mund të përllogaritet për shkak të natyrës së këtij ligji, gamës së gjerë të subjekteve raportuese, llojit të masave shtesë të kërkuara, etj.

Gjithashtu mund të konsiderojmë si ndikim jo të drejtëpërdrejtë një Person Raportues i cili do të jetë një individ ose Njësi Ekonomike që është identifikuar si i tillë nga një Institucion Financiar Raportues në Republikën e Shqipërisë, rezident i një Juridiksioni tjetër, sipas procedurave të Verifikimit të Duhur, në përputhje me Standardin e Përbashkët të Raportimit. Konsiderohet si jo i drejteperdrejte sepse shkëmbimi automatik i informacionit, nuk kryhet nga personi raportues, por nga institucioni financiar ku ky person ka llogarinë financiare. 

Kosto e parashikuar për këtë projekt është afërsisht 45 000 000 lekë implementimi dhe 15 000 000 lekë mirëmbajtja. Kostoja e mirëmbajtjes parashikohet të jetë e vijueshme deri në amortizimin e plotë të këtij sistemi. Kjo kosto është marrë nga vende të ngjashme të cilat kanë implementuar këtë sistem të shkëmbimit të informacionit. 

Arsyetimi i opsionit të preferuar

· Zgjidhni opsionin e preferuar, bazuar në analizë. 
· Shpjegoni arsyetimin tuaj.  

[bookmark: _Toc506919739]Opsioni nr. 1, miratimi i një ligji të ri  është opsioni i preferuar. Hartimi i një ligji të ri, është e vetmja mundësi për të përmbushur qëllimin për krijimin e një kuadri rregullator unifikues në fushën e shkëmbimit automatik të informacionit. Nisur nga fakti që ky është një proçes që do të kryhet për herë të parë në Shqipëri, nuk ka pasur bazë ligjore për zbatimin e tij. Hartimi i nje ligji te ri, meqenëse kemi të bëjmë me një procedure krejtësisht të re, është i domosdoshëm për të bërë të mundur zbatimin e shkëmbimit automatik të informacionit të llogarive financiare në përputhje me Standartin e Përbashkët të Raportimit. 


Çështje të zbatimit

· [bookmark: _Toc465267003]Shpjegoni se cila njësi do të jetë përgjegjëse për zbatimin e opsionit të zgjedhur.
· Shpjegoni pengesat e mundshme për zbatimin e opsionit të zgjedhur.
· Përshkruani masat që do të ndërmerren gjatë zbatimit për të arritur qëllimet e politikës.
· Specifikoni të gjitha kërkesat e përputhshmërisë dhe të zbatimit. 

Njësia përgjegjëse e cila do të merret me zbatimin e opsionit të preferuar është Drejtoria e Përgjithshme e Tatimeve, e mbikëqyrur nga Ministria e Financave dhe Ekonomisë.
Gjithashtu, për të bërë të mundur implementimin e tij do të dalë në zbatim të opsionit të preferuar Vendimi i Keshillit te Ministrave. Këshilli i Ministrave miraton aktin nënligjor për sigurimin e zbatimit efektiv të  këtij ligji. VKM do ketë për qellim që, në zbatim te ligjit për shkëmbimin automatik të informacionit të llogarive financiare, të vendosë rregulla dhe procedura për procedurat e verifikimit të duhur/ vigjilencës së duhur, raportimin e informacionit të mledhur nga Institucionet Financiare tek Autoriteti Kompetent, përkufizimet e nevojshme dhe masat administrative për të siguruar zbatimin efektiv të këtij ligji. Vendimi synon unifikimin dhe vendosjen e standardeve bashkëkohore për të garantuar raportimin nga institucionet financiare në përputhje me Standartet e Përbashkëta të Raportimit, si dhe rritjen e cilësisë dhe parashikueshmërisë së informacionit që po shkëmbehet. Rregullat dhe procedurat të vendosura në këtë Vendim synojnë të garantojnë cilësisë në informacionin që raportohet dhe shkëmbehet.

Nuk parashikohen pengesa për këtë qëllim. Një ndër masat  kryesore e cila do të ndërmerret për arritjen e këtij qëllimi dhe për zbatimin e kuadrit të ri ligjor, është ngritja e një sistemi IT që bën të mundur shkëmbimin automatik të informacionit. 

Faza e shqyrtimit/vlerësimit

· Jepni një përshkrim të përmbledhur të masave të monitorimit dhe të vlerësimit.
· Identifikoni  kriteret/treguesit për të matur arritjen e qëllimeve ose progresin drejt tyre.

Pas hyrjes në fuqi, zbatimi do të kryhet nga Drejtoria e Përgjithshme e Tatimeve, monitoruar nga Ministria e Financave dhe Ekonomisë. Feedback/Rezultati në lidhje me kryerjen e shkëmbimit automatik të informacionit vlerësojmë se do të jepet edhe nga vendet e tjera pjesëmarrëse në procesin e shkëmbimit automatik të informacionit. Gjithashtu, Forumi Global do të përdorë mekanizmat e tij të rishikimit (peer review) për të vlerësuar kuadrin ligjor si dhe zbatimin efektiv te tij. Ky është një proces në vijim dhe parashikon rishikimin e kuadrit ligjor vendas, Procesin e Partnerëve të Interesuar të Përshtatshëm (IAP) si dhe shqyrtimin e konfidencialitetit të të dhënave.

Kriteri tregues i arritjes se zbatimit efektiv të opsionit të preferuar është pasja e rregullave dhe procedurave administrative si vijon:
- vendosja e rregullave për të  parandaluar çdo institucion financiar të ndërmarrë praktika të cilat shmangin zbatimin e ligjit ( rregulli anti-shmangie)
- vendosja e rregullave, të cilat detyrojnë institucionet financiare në mbajtjen e të dhënave të cdo hapi të ndjekur dhe mbajtja e evidencave të nevojshme
- vendosja e procedurave administrative në verifikimin e përmbushjes së institucioneve financiare raportuese në lidhje më detyrimin e raportimit dhe të verifikimit /vigjilencës së duhur
- vendosja e dispozitave të sanksionimit për të adresuar mospërmbushjen.

Kriteri tjetër tregues i arritjes së qëllimit do të jetë raportimi i parë në kuadër të shkëmbimit automatik të informacionit në vitin 2020.

Drejtoria e Përgjithshme e Tatimeve do të mbledhë të dhënat nga institucionet financiare dhe do ta shkëmbejë atë automatikisht me vendet, të cilat janë pjesë e marrëveshjes.

Standardi ndërkombëtar për shkëmbimin automatik të informacionit u kërkon qeverive:
·  të marrin informacion të hollësishëm për llogaritë financiare për jorezidentët nga institucionet e tyre financiare dhe; 
·  t’a shkëmbejnë këtë informacion automatikisht me juridiksionet e tjera mbi bazë vjetore.

Standarti kushtëzon shkëmbimin automatik vjetor ndërmjet autoriteteve tatimore të informacionit të llogarive financiare, duke përfshirë bilancet, interesat, dividentët, të drejtat, dhe të ardhurat nga shitjet e aseteve financiare të raportuara tek qeveritë nga institucionet financiare, duke mbuluar llogaritë e mbajtura nga individët dhe entitetet përfshirë trustet  dhe fondacionet.


Raporti i vlerësimit të ndikimit - Shtojca 2/a

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.    

Në tabelën e mëposhtme është përllogaritur vlera aktuale neto në total e këtij projektligji. Sikurse shihet vlerësimi i paraqitur mbetet i pjeshëm pasi nga ana jonë është mundësuar vetëm materializimi në vlera financiare i kostos së ngritjes së këtij sistemi. Sa i përket vlerës së përfitimeve, theksojmë që është e pamundur materializimi financiar i tyre, nisur dhe nga fakti që përfitimi maksimal përmes këtij ligji është realizimi dhe vënia në dispozicion të administratës tatimore të informacioneve të ndryshme në kohë reale për të mundësuar luftën kundër evazionit fiskal. 


Opsioni 1                                                                                                                   Në 000/lekë

	
	2019
	2020
	2021
	2022
	2023
	2024
	2025
	2026
	2027
	2028

	Faktori zbritës 
	1
	0.952835
	0.907894
	0.86573
	0.824271
	0.785394
	0.748351
	0.713055
	0.649423
	0.647378

	Kosto për buxhetin – një herë
	45000
	
	
	
	
	
	
	
	
	

	Kosto për buxhetin – në vazhdim
	
	15000
	15000
	15000
	15000
	15000
	15000
	15000
	15000
	15000

	Kosto për biznesin – një herë
	
	
	
	
	
	
	
	
	
	

	Kosto për biznesin – në vazhdim
	
	
	
	
	
	
	
	
	
	

	Kosto për grupet e tjera – një herë
	
	
	
	
	
	
	
	
	
	

	Kosto për grupet e tjera – në vazhdim 
	
	
	
	
	
	
	
	
	
	

	Kosto në total 
	45000
	15000
	15000
	15000
	15000
	15000
	15000
	15000
	15000
	15000

	Kosto e zbritur në total = Kosto në total x faktorin zbritës
	45000
	14293
	13618
	12976
	12364
	11781
	11225
	10696
	10191
	9711

	Përfitimi për buxhetin – në vazhdim
	
	
	
	
	
	
	
	
	
	

	Përfitimi për biznesin – një herë
	
	
	
	
	
	
	
	
	
	

	Përfitimi për biznesin – në vazhdim
	
	
	
	
	
	
	
	
	
	

	Përfitimi për grupet e tjera – njëherë
	
	
	
	
	
	
	
	
	
	

	Përfitimi për grupet e tjera – në vazhdim 
	
	
	
	
	
	
	
	
	
	

	Kosto për buxhetin – në vazhdim
	
	
	
	
	
	
	
	
	
	

	Përfitimi në total
	
	
	
	
	
	
	
	
	
	

	Përfitimi i zbritur në total = Përfitimi në total x faktorin zbritës
	
	
	
	
	
	
	
	
	
	

	Vlera aktuale e kostos në total 
	151855

	Vlera aktuale e përfitimit në total
	0

	Vlera aktuale neto (VAN) = Vlera aktuale e përfitimit në total – Vlera aktuale e kostos në total
	-151855



 Opsioni 2                                                                                                                  Në 000/lekë

	
	2019
	2020
	2021
	2022
	2023
	2024
	2025
	2026
	2027
	2028

	Faktori zbritës 
	1
	0.952835
	0.907894
	0.86573
	0.824271
	0.785394
	0.748351
	0.713055
	0.649423
	0.647378

	Kosto për buxhetin – një herë
	45000
	
	
	
	
	
	
	
	
	

	Kosto për buxhetin – në vazhdim
	
	15000
	15000
	15000
	15000
	15000
	15000
	15000
	15000
	15000

	Kosto për biznesin – një herë
	
	
	
	
	
	
	
	
	
	

	Kosto për biznesin – në vazhdim
	
	
	
	
	
	
	
	
	
	

	Kosto për grupet e tjera – një herë
	
	
	
	
	
	
	
	
	
	

	Kosto për grupet e tjera – në vazhdim 
	
	
	
	
	
	
	
	
	
	

	Kosto në total 
	45000
	15000
	15000
	15000
	15000
	15000
	15000
	15000
	15000
	15000

	Kosto e zbritur në total = Kosto në total x faktorin zbritës
	45000
	14293
	13618
	12976
	12364
	11781
	11225
	10696
	10191
	9711

	Përfitimi për buxhetin – në vazhdim
	
	
	
	
	
	
	
	
	
	

	Përfitimi për biznesin – një herë
	
	
	
	
	
	
	
	
	
	

	Përfitimi për biznesin – në vazhdim
	
	
	
	
	
	
	
	
	
	

	Përfitimi për grupet e tjera – njëherë
	
	
	
	
	
	
	
	
	
	

	Përfitimi për grupet e tjera – në vazhdim 
	
	
	
	
	
	
	
	
	
	

	Kosto për buxhetin – në vazhdim
	
	
	
	
	
	
	
	
	
	

	Përfitimi në total
	
	
	
	
	
	
	
	
	
	

	Përfitimi i zbritur në total = Përfitimi në total x faktorin zbritës
	
	
	
	
	
	
	
	
	
	

	Vlera aktuale e kostos në total 
	151855

	Vlera aktuale e përfitimit në total
	0

	Vlera aktuale neto (VAN) = Vlera aktuale e përfitimit në total – Vlera aktuale e kostos në total
	-151855



Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	151855
	-
	-151855

	Opsioni 2
	151855
	-
	-151855





Pavarësisht se VAN del e njëjtë për dy të opsionet, opsioni i preferuar paraqitet opsioni 1 pasi opsioni 2 i ndryshimi të ligjit ekzistues riskon ndryshimin e strukturës së ligjit dhe bërjen e tij të pakuptueshëm e rrjedhimisht të vështirë për t’u zbatuar.
2

